പാക് വിജയം ആഘോഷിക്കുന്നവര്ക്കെതിരെ രാജ്യദ്രോഹക്കുറ്റം ചുമത്തും: യുപി മുഖ്യമന്ത്രി യോഗി ആദിത്യനാഥ് seditionlawwillbeinvokedagainststudentscelebratingpakistansvictorysaysupchiefministeryogiadityanath ദില്ലി: ട്വന്റി 20ലോകകപ്പില് ഇന്ത്യക്കെതിരായ പാകിസ്താന്റെ വിജയം ആഘോഷിക്കുന്നവര്ക്കെതിരെ രാജ്യദ്രോഹക്കുറ്റം ചുമത്തുമെന്ന് ഉത്തര്പ്രദേശ് മുഖ്യമന്ത്രി യോഗി ആദിത്യനാഥ്. ഇതിന്റെ അടിസ്ഥാനത്തില് പാകിസ്ഥാന്റെ വിജയം ആഘോഷത്തിന്റെ മറവില് അക്രമം നടത്തിയ കശ്മീര് സ്വദേശികളായ മൂന്ന് വിദ്യാര്ഥികള് അറസ്റ്റിലായി. ഉത്തര്പ്രദേശിലെ ആഗ്രയില് വെച്ചാണ് ഇവര് അറസ്റ്റിലായത്. യോഗിയുടെ പ്രസ്താവനക്ക് പിന്നാലെയാണ് അറസ്റ്റ്. പാകിസ്ഥാന്റെ വിജയം ആഘോഷിക്കുന്നവര്ക്കെതിരെ രാജ്യദ്രോഹക്കുറ്റം ചുമത്തും: യോഗി ആദിത്യനാഥ് യു.പി മുഖ്യമന്ത്രിയുടെ ഓഫിസ് ട്വീറ്റ് ചെയ്തു. ആഗ്രയിലെ രാജാ ബല്വന്ത് സിങ് കോളജിലെ വിദ്യാര്ഥികളായ അര്ഷീദ് യൂസഫ്, ഇനിയാത്ത് അല്ത്താഫ് ഷെയ്ഖ്, ഷൗക്കത്ത് അഹമ്മദ് എന്നിവരാണ് അറസ്റ്റിലായത്. വിദ്യാര്ത്ഥികള് പാകിസ്താന് അനുകൂലമായി സ്റ്റാറ്റസുകള് ഷെയര് ചെയ്തിരുന്നു. ഇതിനെ തുടര്ന്ന് ഇവരെ സസ്പെന്ഡ് ചെയ്തതായി കോളേജ് അധികൃതര് അറിയിച്ചു. ഇവരുടെ പേരില് രാജ്യദ്രോഹം ഉള്പ്പടെയുള്ള വകുപ്പുകള് ചുമത്തുമെന്നാണ് റിപ്പോര്ട്ട്. അതേസമയം പാകിസ്ഥാന്റെ വിജയം ആഘോഷിച്ച ഏഴോളം പേര് യു.പിയിലെ വിവിധ ജില്ലകളില് അറസ്റ്റിലായതായാണ് വിവരം. പാകിസ്ഥാന് അനുകൂല മുദ്രാവാക്യം വിളിച്ചുവെന്നാണ് ഇവര്ക്കെതിരായ ആരോപണം.